ส่วนตัวเราไม่ค่อยชอบมาโรงพยาบาลเท่าไหร่เลย มาทีไรมีความรู้สึกหงอยๆ แฮร่ แต่รอบนี้มีธุระต้องแวะมาพอดี เลยได้มาแวะทานที่สาขานี้ ซึ่งอยูในโรงพยาบาลจุฬา ฝั่งแถวตรงข้ามเยื้องๆกับสภากาชาดไทย สาขานี้ไม่ใหญ่มาก แต่คนก็ไม่เยอะ บรรยากาศตกแต่งเหมือนสาขาอื่นๆ เน้นโทนสีอบอุ่น นั่งทานสบายๆ ในบรรยากาศไม่รีบเร่ง

วันนี้สั่งมาหลายเมนู เป็นเซตแต่สั่งทามาแชร์ทานด้วยกันค่ะ
- เซตแรกเป็นมิโสะทงคัตสึ 
เซตนี้ทงคัตสึหรือหมูทอดตุ๋นมาในซุปมิโสะแดง รสชาติเค็มๆหวานๆ รสหม้อนี้จะเข้มข้นมากเลยค่ะ เอาซุปคลุกๆๆกับข้าวก็อร่อย
- ปลาย่างถ่าน
จำไม่ได้ว่าปลาอะไร แต่จานนี้เราเฉยๆ แอบแห้งๆ ทานใส่กับไช้เท้าขูด กลิ่นโดดๆ ไม่ค่อยมีอะไรให้จดจำเท่าไหร่
- ไก่ทอดผัดซอสคุโรสุ
เซตนี้เป็นเมนูประจำเลยจริงๆ5555 ชอบมากกๆๆๆ เป็นเมนูที่เรายกให้เป็นที่1 ของโอโตย่าในควาทเห็นส่วนตัวนะ เพราะ เราชอบทานอาหารทอดๆผัดๆ แต่เซตนี้ไม่มันนะ รสชาติออกหวานไซอสคุโรสุ รสกลมกล่อมหวานๆหอมๆ ดีมากๆ ไก่ก็ทอดกรอบๆคลุกเคล้ากับซอส ทานกับผักที่ผัดมาด้วยกัน อร่อยทุกภาคส่วนจ้าาาจานนี้
- หมูผัดกิมจิ
อีกหนึ่งเมนูที่เราก็ชอบบ แต่ไม่ค่อยได้ทานเท่าไหร่55 เพราะ โดนเมนูอื่นแซงตลอด55 จานนี้หมูสามารถเลือกได้ว่าจะเอาหมูสไลด์ หรือเนื้อหมูสันนอก เราเคยทาน2 อย่างเลย เราว่าหมูสไลด์จะนุ่มๆๆดี ทานง่าย เข้ากับซอสผัดกิมจิดี ผักกิมจิที่ผัดมาด้วยกันก็ทานง่าย รสชาติกลมกล่อม รสไม่โดดค่ะ
- จานสุดท้ายที่เราสั่งมาเป็นข้าวหน้าปลาโอที่เป็นปลาโอแห้ง ตอกไข่มาลูกนึง อันนี้เราไม่ได้ทาน แต่ได้กลิ่นปลาละหอมๆดี

ใครแวะมาที่รพ.จุฬา หาที่ฝากท้อง บรรยากาศผ่อนคลายๆหน่อย แวะมาที่นี่เลย ดีทั้งบรรยากาศและรสชาติที่อบอุ่นแน่นอนค่ะ